joelniklaus/EU_Wikipedias huggingface dataset:
Adriana

Adriana on naisen etunimi, joka on johdettu miehennimestä Adrian.

Digi- ja väestötietoviraston mukaan Suomessa on syyskuuhun 2021 mennessä tilastoitu noin 520–530 Adriana-nimistä naista.

Nimipäivä
Adrianalla on nimipäivä Ruotsin almanakassa 4. maaliskuuta. Nimi lisättiin kalenteriin vuonna 2001.

Tunnettuja Adrianoja
 Adriana Araújo (s. 1981), brasilialainen nyrkkeilijä ja olympiamitalisti
 Adriana Barraza (s. 1956), meksikolainen näyttelijä
 Adriana Behar (s. 1969), brasilialainen rantalentopalloilija ja olympiamitalisti
 Adriana Carmona (s. 1973), venezuelalainen taekwondoin ja olympiamitalisti
 Adriana Chechik (s. 1991), yhdysvaltalainen pornonäyttelijä
 Adriana Ferreira (s. 1990), portugalilainen huilisti
 Adriana Jelinkova (s. 1995), alankomaalainen alppihiihtäjä
 Adriana Karembeu (s. 1971), slovakialainen malli ja näyttelijä
 Adriana Krnáčová (s. 1960), tšekkiläinen poliitikko
 Adriana Leon (s. 1992), kanadalainen jalkapalloilija
 Adriana Lima (s. 1981), brasilialainen malli
 Adriana Pérez (s. 1992), venezuelalainen tennispelaaja
 Adriana Moisés Pinto (s. 1978), brasilialainen koripalloilija ja olympiamitalisti
 Adriana ”Diana” van der Plaats (s. 1971), alankomaalainen uimari ja olympiamitalisti
 Adriana Sachs (s. 1993), argentiinalainen jalkapalloilija
 Adriana Sage (s. 1980), meksikolainen pornonäyttelijä
 Adriana Vilagoš (s. 2004), serbialainen keihäänheittäjä

Kuvitteellisia Adrianoja
 Adriana, päähenkilö Kaija Saariahon oopperassa Adriana Mater

Lähteet

Etunimet
Tiia Peltonen (pesäpalloilija)

Tiia Peltonen (s. 9. tammikuuta 2004) on suomalainen pesäpalloilija. Hän edustaa Superpesiksessä pelaavia Porin Pesäkarhuja. Peltonen oli voittamassa Pesäkarhuille Suomen mestaruutta kaudella 2021, jolloin hänet valittiin pudotuspelien arvokkaimmaksi pelaajaksi. Mestaruuden ratkaisseessa neljännessä finaalissa Peltonen toi Pesäkarhujen voittojuoksun.

Peltosen kasvattajaseura on Kankaanpään Maila. Hän pelaa sisäpelissä vaihtajana. Kaudella 2020 Peltonen voitti Pesäkarhujen joukkueessa SM-pronssin. Peltonen on pelannut urallaan 27 Superpesiksen runkosarjan ottelua. Näissä hän on lyönyt yhden kunnarin ja kaksi tavallista juoksua, tuonut 38 juoksua ja kerännyt 101 kärkilyöntiä. Peltonen on pelannut urallaan myös 31 Ykköspesiksen runkosarjaottelua Kankaanpään Mailan joukkueessa. Tilastot päivitetty 18. syyskuuta 2021.

Saavutukset

Pelaajana 
 1 SM-kulta: 2021
 1 SM-pronssi: 2020
 1 Itä-Länsi-ottelu: 2022 
 Superpesiksen pudotuspelien arvokkain pelaaja: 2021
 Superpesiksen kuukauden pelaaja: (1) kesäkuu 2022

Lähteet 

Suomalaiset pesäpalloilijat
Vuonna 2004 syntyneet
Elävät henkilöt
Tabita

Tabita on naisen etunimi. Se tulee aramean kielestä ja merkitsee gasellia. Raamatun Uudessa testamentissa mainitaan Tabita-niminen hurskas nainen, jonka apostoli Pietari herätti kuolleista. 

Digi- ja väestötietoviraston mukaan Suomessa on syyskuuhun 2021 mennessä tilastoitu noin 40–50 Tabita-nimistä naista.

Lähteet

Etunimet
The Helsinki Distilling Company

The Helsinki Distilling Company on helsinkiläinen vuonna 2014 perustettu pientislaamo, joka valmistaa giniä, viskiä ja muita väkeviä alkoholijuomia. Se toimii entisessä saippuatehtaassa Teurastamon alueella Helsingin Hermanninmäessä. Tislaamon yhteydessä toimii myös baari. Yrityksen toimitusjohtaja on Mikko Mykkänen.

Historiaa 
Ystävykset Kai Kilpinen ja Mikko Mykkänen perustivat The Helsinki Distilling Companyn vuonna 2014. Se on ensimmäinen Helsingissä toimiva tislaamo yli sataan vuoteen. Tislaamon valmistama gini Helsinki Dry Gin voitti kultaa Berliinin Destille Berlin -messuilla vuosina 2016 ja 2017.

Olvi osti vuonna 2018 enemmistöosuuden The Helsinki Distilling Companysta. Tislaamo valmistaa yhteistyössä Olvin kanssa erilaisia lonkeroita, kuten Helsinki Long Drink ja Olvi Iisalmi GIN Lonkero.

Vuonna 2021 tislaamo lanseerasi ensimmäisen suomalaisen alkoholittoman tisleen, Helsinki Nollan. Sitä voidaan käyttää alkoholittomien drinkkien raaka-aineena.

Lähteet

Aiheesta muualla 
 The Helsinki Distilling Companyn kotisivut

Olvi
Suomalaiset viskitislaamot
Helsinkiläiset yritykset
Hermanni
Ellen (artisti)

Titta Mäkinen, taiteilijanimeltään Ellen, on suomalainen rap-artisti. Mäkinen on julkaissut useita soolokappaleita. Mäkisen pro gradu -tutkielma käsittelee rap-työpajoja.

Diskografia

Singlet 
 "Piina & Paniikki" (2019)
 "Ketsaali / El Quetzal" (2019)
 "Varjokuvia" (2020)
 "Kadut / Las calles" (2020)
 "Ellen opettaa nää rimmaa" (2020)
 "Häkkilintu" (2020)
 "Sun Kaltainen" (2021)
 "Sillee ku ne kieltää" (2021)

Ellen X Mc Rambo 
 "Kielimuuri" (2019)
"Mitä kello on?" (2020)
 "Lapsii langenneit" (2021)

Vierailut 
 Mc Rambo & Antti Karsee - Hämärässä (2019)

Lähteet

Suomalaiset hip hop -artistit
Elävät henkilöt
Syntymävuosi puuttuu
Porvoon valtiopäivien muistomitali

Porvoon valtiopäivien muistomitali on hopeinen muistomitali, jonka Venäjän keisari Aleksanteri I luovutti vuoden 1809 Porvoon valtiopäiville osallistuneille Suomen talonpoikaissäädyn valtiopäiväedustajille.

Porvoon valtiopäivämitalit luovutettiin saajilleen vasta 1811, juhlallisessa luovutusseremoniassa kotiseutukuntien kirkoissa.

Mitalin historia 
Vuoden 1809 valtiopäivien (eli maapäivien) päättyessä keisari Aleksanteri I jakoi Porvoossa valtiopäiville osallistuneille säätyjen edustajille erilaisia kunnianosoituksia, kuten aatelisarvoja, ritarimerkkejä, arvonimiä ja kalliita lahjoja. Kaksi vuotta valtiopäivien jälkeen, vuonna 1811, jaettiin talonpoikaissäädyn edustajille hopeinen mitali, jonka oli muotoillut venäläinen mitalitaiteilija Vladimir Aleksejev. Yksi mitaleista lahjoitettiin myöhemmin Helsingin yliopiston kokoelmiin. Se on nykyisin Suomen kansallismuseon kokoelmissa rahakammiossa.

Mitalin kuvaus 
Hopeinen mitali on halkaisijaltaan 39 millimetriä. Sen vaaleansininen nauha vastaa venäläisen Pyhän Andreaksen ritarikunnan kunniamerkkien nauhaa. Mitalin etusivulla on keisari Aleksanteri I:n muotokuva ja takasivulla venäjän- ja ruotsinkielisen teksti, josta ilmenee mitalin aihe.

Etusivun venäjänkielinen reunateksti:

 Б.М. АЛЕКСАНДРЪ I. ИМПЕРАТОРЪ И САМОДЕР. ВСЕРОСс (suom. Jumalan armosta Aleksanteri I keisari ja koko Venäjänmaan itsevaltias)

Takasivun venäjän- ja ruotsinkielinen teksti:

 ДЕПУТАТУ НА СЕЙМѢ ВЪ БОРГО 1809. / DEPUTERAD VID LANDTDAGEN I BORGO AR 1809. (suom. Edustaja valtiopäivillä Porvoossa vuonna 1809.)

Katso myös 
 Lähetyskunnan mitali

Lähteet

Viitteet

Aiheesta muualla 

 Medals of the Russian Empire, Part 2 Mikhail Diakov Publication 2005. Viitattu 8.10.2022.
 Pöytämitalit Smirnov V.P. - 365. (venäjänkielinen sivusto) Viitattu 8.10.2022.
 Keisari Aleksanteri I:n 1809 hallitsijanvakuutus ja muistomitali Viitattu 9.10.2022

Porvoon valtiopäivät
Mitalit
Venäjän kunniamerkit
Lichess

Lichess eli lichess.org, LIChess tai LiChess (lausutaan li-tšes) on avoimen lähdekoodin onlineshakkisivusto. Nimi Lichess tulee englannin kielen sanoista ’live’/’light’ (”kevyt”)/’libre’ (”vapaa”) ja ’chess’ (”shakki”). Ranskalainen ohjelmoija Thibault Duplessis perusti Lichessin vuonna 2010.
Sivustoa voi käyttää monilla eri kielillä. Se on kokonaan vapaaehtoisten lahjoituksin kustannettu.

Suosio 
Vuonna 2020 Lichess oli Alexan rankingissa maailman shakkisivustoista Chess.comin jälkeen toiseksi suosituin ja kaikista maailman internetsivustoista 1 150:nneksi suosituin. Vuonna 2020 Lichessin aktiivisena olevien pelaajien määrä vaihteli noin 20 000 pelaajasta noin 110 000 pelaajaan. Vuonna 2021 Lichessissä pelattiin päivittäin yli viisi miljoonaa peliä. Koronaviruspandemian aikana sivuston suosion kasvu on moninkertaistunut.

Ominaisuuksia 
Sivuston lähdekoodi on kirjoitettu pääasiassa Scala-ohjelmointikielellä. Sivusto käyttää Glicko-2-vahvuuslukujärjestelmää, ja aloitusvahvuusluku on 1500. Lichessin eri aikakontrollit, joissa pelaajalle lasketaan erillinen vahvuusluku, ovat ultrabullet eli alle 30 sekunnin pelit; bullet eli alle 3 minuutin pelit; blitz eli alle 8 minuutin pelit; nopea eli alle 25 minuutin pelit ja klassinen eli yli 25 minuutin pelit. Sivustolla voi pelata myös onlinekirjeshakkia. Sivustolla voi pelata tavanomaisen shakin lisäksi kahdeksaa shakkivarianttia: Crazyhouse, Chess960, King of the Hill, Three-check, Antichess, Atomic, Horde ja Racing Kings. Lichess järjestää joka päivä kaikille avoimia turnauksia kaikissa aikakontrolleissa ja kaikissa varianteissa. Lichessissä on Stockfishin uusin versio, jolla voi analysoida pelejä ja itse luotuja tilanteita. Lichessissä voi myös ratkoa Lichessissä pelattujen pelien tilanteista otettuja taktiikkatehtäviä.
Lichessin sosiaalisiin ominaisuuksiin kuuluu foorumit, blogit, ja keskusteleminen yksityisesti muiden pelaajien/käyttäjien kanssa.

Kuvia

Lähteet 

Verkkosivustot
Shakki
Jalen Hurts

Jalen Alexander Hurts (7. elokuuta 1998, Houston, Texas) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hurts edustaa Philadelphia Eaglesia.

Hurts edusti yliopistourallaan kahta yliopistoa, kun hän pelasi vuodet 2016–2018 Alabaman yliopistoa ja vuoden 2019 Oklahoman yliopistoa. Hurst pelasi yliopistossa yhteensä 56 ottelua, joissa heitti 9477 jaardia ja 80 touchdownia. Philadelphia Eagles varasi Hurtsin NFL:n vuoden 2020 varaustilaisuuden toisella kierroksella 53. pelaajana. Hurts ja Eagles solmivat heinäkuussa 2020 nelivuotisen tulokassopimuksen, jonka kokonaisarvo oli noin kuusi miljonaa dollaria.

Ensimmäisen kerran Hurts pelasi kauden 2020 toisella viikolla, jolloin hän pelasi kolmella hyökkäysvuorolla. Hurtsin ensimmäinen ottelu aloittavana pelinrakentaja tapahtui viikolla 14 New Orleans Saintsia vastaan. Hän pelasi vuonna 2020 yhteensä neljä ottelua aloittavana pelinrakentajana. Hän saavutti yhteensä 1061 syöttöjaardia ja syötti kuusi touchdownia. Lisäksi hän juoksi itse 354 jaardia ja teki juoksemalla kolme touchdownia.

Ennen kautta 2021 Hurts nimettiin Eaglesin aloittavaksi pelinrakentajaksi.

Lähteet

Yhdysvaltalaiset amerikkalaisen jalkapallon pelaajat
Vuonna 1998 syntyneet
Elävät henkilöt
Savonlinna Opera Games

Savonlinna Opera Games (järjestävän seuran käyttämä kirjoitusasu Savonlinna OperaGames) on kansallinen, kolmipäiväinen esteratsastuskilpailu, joka järjestetään vuosittain heinäkuun alussa Savonlinnassa. Kilpailu on järjestetty vuodesta 1993 alkaen. Sen järjestää ratsastusseura Savonlinnan Ratsastajat Vuohimäen ratsastuskeskuksen alueella. Vuosittain tapahtumaan osallistuu noin 150 ratsastajaa ja 200 hevosta.

Nimikkokilpailuluokka Opera Games on estekorkeudeltaan 140 senttimetriä.

Opera Games -voittajat

Lähteet

Ratsastuskilpailut
Savonlinnan tapahtumat
Voidfallen

Voidfallen on vuonna 2019 Helsingissä perustettu melodista death metallia soittava yhtye.

Jäsenet 

 Tommi Kangaskortet - Laulu
 Henri Vuorenmaa - Kitara
 Lauri Myllylä - Basso
 Mika Lumijärvi - Rummut

Entiset Jäsenet 

 Aleksi Tossavainen - Kitara (2020-2022)

Diskografia

Studioalbumit 

 The Atlas of Spiritual Apocalypse (2021, Inverse Records)

EP 

 The Sinners, the Plague and the Voidfallen (2019)

Lähteet 

 Voidfallen
 Metal-Archives.com

Suomalaiset melodisen death metalin yhtyeet
Arto Selkälä

Arto Selkälä (s. 4. heinäkuuta 1969 Rovaniemi) on suomalainen tutkija ja Lapin yliopiston kvantitatiivisen tutkimuksen yliopistonlehtori. Hän on taloussosiologian dosentti Turun yliopistossa. Selkälä tutkii ihmisen ja tietokoneen välistä vuorovaikutusta (Human-computer interaction) ja kehittää tilastollisia malleja kognitiivisen kuormituksen mittaamiseksi verkkoympäristössä. Hän on kyselymenetelmien sekä verkkokyselyiden asiantuntija ja tekee myös yhteiskunnallista kyselytutkimusta.

Lähteet

Aiheesta muualla 

 Selkälän sivut Lapin Yliopistossa

 Selkälän Linkedin-profiili
Imatrankosken koulu

Imatrankosken koulu oli Imatralla sijainnut perusopetuksen vuosiluokkien 1–6 koulu, jonka toiminta päättyi kevätlukukauden 2021 loppuessa. Koululla oli kaksi yksikköä, Imatrankoski sekä Meltola, ja Imatrankosken koulu kuului hallinnollisesti Kosken koulukeskukseen. Alun perin Imatrankosken koululla viitattiin kuitenkin vain Imatrankosken yksikköön.

Lähteet

Imatran oppilaitokset
Entiset suomalaiset oppilaitokset
Siniutaka

Siniutaka (Copadichromis azureus) on kirjoahventen (Cichlidae) heimoon kuuluva kalalaji. Laji elää luonnonvaraisena Njassajärvellä ja sitä pidetään myös akvaariossa.

Koko ja ulkonäkö 

Siniutaka voi kasvaa korkeintaan 14,6 senttimetrin mittaiseksi. Lajilla on selkäevässään 15–18 piikkiruotoa ja 10–12 nivelruotoa, peräevässään kolme piikkiruotoa ja 8–9 nivelruotoa. Siniutaka on väritykseltään sininen mustilla juovamaisilla täplillä.

Levinneisyys ja elinympäristö 
Siniutakaa tavataan endeemisenä eli kotoperäisenä Njassajärveltä Malawista. Laji elää noin 19–25 metrin syvyydessä hiekka- ja kalliopohjaisilla alueilla. Kansainvälinen luonnonsuojeluliitto IUCN on luokitellut siniutakan vuonna 2018 silmälläpidettäväksi lajiksi. Lajin suurimpana uhkana voidaan pitää kalastusta, mutta se jää verkkoihin kiinni harvemmin kuin useimmat muut sukunsa lajit.

Lähteet 

Kirjoahvenet
Steinberg (täsmennyssivu)

Steinberg voi tarkoittaa seuraavia:

 Steinberg Media Technologies GmbH, saksalainen musiikkiohjelmisto- ja elektroniikkayritys

Sukunimenä 

 Baruch Steinberg (1897–1940), puolalainen upseeri ja sotilasrabbi
 Ben Steinberg (s. 1930), kanadalainen säveltäjä, kuoronjohtaja, urkuri ja pedagogi
 David Steinberg (s. 1942), kanadalainen koomikko, näyttelijä, käsikirjoittaja, ohjaaja ja kirjailija
 Eduard Steinberg (1937–2012), venäläinen taidemaalari, filosofi ja toisinajattelija
 Goldie Steinberg (1900–2015), moldovalalissyntyinen maailman pitkäikäisimpiin kuulunut nainen
 Isaak Steinberg (1888–1957), venäläinen sosialistivallankumouksellinen poliitikko
 Maksimilian Steinberg (1883–1946), venäläinen säveltäjä
 Melvin Steinberg (s. 1933), yhdysvaltalainen demokraattipoliitikko
 Roman Steinberg (1900–1928), virolainen kreikklais-roomalaisen tyylin painija
 Saul Steinberg (1914–1999), romanialais-yhdysvaltalainen pilapiirtäjä.
İznik

İznik on kaupunki ja piirikunta Bursan maakunnassa Turkissa. Sen asukasluku oli vuonna 2010 noin 44 000.

Maantiede 

Kaupunki sijaitsee İznik-järven itärannalla hedelmällisessä järvenrantalaaksossa, jossa sitä rajaavat kukkulat pohjoisesta ja etelästä. Sen läntinen muuri nousee järvestä, joten muuri on toiminut hyvin hyökkäysten torjumiseksi järveltä päin. Kymmenmetrinen muuri ympäröi kaupunkia viiden kilometrin pituudelta, ja kaksoisvallihauta tarjoaa lisäsuojaa. Muurissa on yli sata tornia. Kaupungin ainoat sisääntuloväylät ovat kolme porttia kaikilla maanpuoleisilla sivuilla. Nykyään muuriin on avattu useita reikiä teitä varten, mutta suurin osa muurista on jäljellä, ja siksi kaupunki on suosittu matkailukohde.

Historia

Antiikki 

İznikin kaupungin paikka on ollut asuttu jo esihistoriallisella ajalla. Antiikin aikaisen kaupungin perusti Antigonos I hellenistisen kauden alussa noin vuonna 316 eaa. Se sai nimen Nikaia (usein Nikea, lat. Nicaea), kun Lysimakhos nimesi sen uudelleen vaimonsa mukaan vuonna 301 eaa.

Nikaia tunnetaan ennen kaikkea siitä, että siellä pidettiin vuosina 325 ja 787 ekumeeniset kirkolliskokoukset, Nikaian ensimmäinen ja Nikaian toinen kirkolliskokous.

Myöhempi historia 

Vuosina 1204–1261 Nikaia oli Nikaian keisarikunnan pääkaupunki. Turkkilaiset valloittivat sen vuonna 1331 ja se yhdistettiin Osmanien valtakuntaan.

Lähteet

Aiheesta muualla 

Turkin kaupungit
Turkin piirikunnat
Rysäkirjoahven

Rysäkirjoahven (Acaronia nassa) on kirjoahventen (Cichlidae) heimoon kuuluva makeissa vesissä elävä kalalaji. Lajia kalastetaan ravinnoksi ja pidetään myös akvaariossa.

Koko ja ulkonäkö 

Rysäkirjoahven voi kasvaa korkeintaan 15,4 senttimetrin mittaiseksi. Koiraat ovat yleensä naaraita kookkaampia. Lajilla on suuri piikikäs selkäevä sekä peräevään sulautunut pyrstö.

Levinneisyys ja elinympäristö 
Rysäkirjoahventa tavataan Bolivian, Brasilian, Kolumbian, Ranskan Guayanan, Guyanan ja Perun sisävesistä. Laji elää pääasiassa sameissa, hitaasti virtaavissa joissa ja puroissa noin metrin syvyydessä. Sopiva lämpötila sille on 25–28 celsiusastetta, pH-arvo 7 ja dH-arvo 12–15.

Ravinto ja elintavat 
Rysäkirjoahven elää yksin ja käyttää ravinnokseen katkarapuja, hyönteisiä sekä pikkukaloja. Laji kutee sadekauden aikana. Naaras pitää huolta mätimunista koiraan vartioidessa lähiseutua.

Lähteet 

Kirjoahvenet
Turun Science Fiction Seura

Turun Science Fiction Seura (lyhennetään: TSFS) on Suomen vanhin scifin, fantasian ja muun spekulatiivisen fiktion harrastajien yhdistys. Seura on perustettu vuonna 1976. 

TSFS julkaisee Spin-lehteä, jakaa Atorox-palkintoa, järjestää Nova- ja Noviisi -kirjoituskilpailuja yhteistyössä Suomen tieteis- ja fantasiakirjoittajien ja Turun yliopiston tieteiskulttuurikabinetin kanssa, osallistuu Turun Kirjamessuille ja järjestää tapahtumia jäsenilleen. Seuran jakama Atorox-palkinto on Suomen vanhin tieteiskirjallisuuden palkinto. 

Seura toimii Terrakoti-nimisellä toimistolla, joka sijaitsee Turun Ylioppilastalo B:ssä.

Lähteet 

Suomalaiset kirjallisuusseurat
Suomalainen science fiction -fanikunta
Turku
Volant

Volant on suomalaisen indie rock -yhtye NEØV:in kolmas studioalbumi, jonka julkaisi Clouds Hill 1. helmikuuta 2019. Albumin kantava teema on lentäminen.

Kappaleet

Arvostelu 
 Soundi:

Lähteet 

NEØV:n albumit
Vuoden 2019 albumit
August Troberg

Matthias August Troberg (25. elokuuta 1855 Lemland – 18. tammikuuta 1935 Maarianhamina) oli merikapteeni ja laivanvarustaja, joka sai merenkulkuneuvoksen arvonimen.

Trobergin vanhemmat olivat laivuri Anders August Troberg ja Maria Elisabet Melander ja puoliso Johanna Margareta Mattsson. Merille Troberg lähti jo kymmenvuotiaana, hän toimi parkki Eugenian kajuuttavahtina. Troberg suoritti merikapteenin tutkinnon Maarianhaminassa 1878 ja höyrylaivan päällikön tutkinnon Turussa 1883 ja purjehti sitten meriä vuoteen 1896 asti. Laivanvarustajaksi ryhtyneenä hänestä tuli Ahvenanmaan huomattavin rauta- ja teräsrunkoisten purjealusten hankkija sekä alusten yhteisvarustaja ja osakas 1896–1912, mukaan lukien Lawhill, aikanaan maailman suurin purjelaiva. Varustamotoiminnastaan Troberg luopui ensimmäisen maailmansodan jälkeen, myymällä aluksensa serkulleen Gustaf Eriksonille. Hänestä tuli vaimonsa kanssa erittäin huomattava lahjoittaja moniin eri kohteisiin. Merenkulkuneuvoksen arvonimen Troberg sai vuonna 1926. Hän  menehtyi sydänkohtaukseen Ahvenanmaan vanhimpana merikapteenina vuoden 1935 alussa. 

Lääninrovasti, valtiopäivämies Karl Troberg oli August Trobergin veli.

Lähteet

Suomalaiset merikapteenit
Suomalaiset laivanvarustajat
Suomalaiset lahjoittajat
Vuonna 1855 syntyneet
Vuonna 1935 kuolleet
Picture Of A Good Life

Picture of a Good Life on suomalaisen indie rock -yhtye NEØV:in neljäs studioalbumi, jonka julkaisi Clouds Hill 15. tammikuuta 2021.

Kappaleet

Arvostelut 
 Kulttuuritoimitus: 
 Soundi:

Lähteet 

NEØV:n albumit
Vuoden 2021 albumit
Kulkuripojat

Vuonna 1983 Hannu Virtanen ja Mika Leppänen perustivat Annastuuna-yhtyeen rinnalle pelimanniyhtyeen nimeltä Kulkuripojat.

Levyjä 
 Aalijummat (LP, 1984) Rondo
 Tähdet Ja Toi Kirkas Kuu (CD, 1990) Olarin musiikki

Lähteet 

Suomalaiset yhtyeet
Sam Darnold

Samuel Richard Darnold (5. kesäkuuta 1997, Dana Point, Kalifornia) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Darnold edustaa Carolina Panthersia.

Darnold pelasi yliopistourallaan Etelä-Kalifornian yliopistossa vuodet 2015–2017. Hän ei kuitenkaan pelannut peliäkään vuonna 2015. Hän pelasi UCS:ssä yhteensä 27 ottelua, joissa heitti 7229 jaardia ja 57 touchdownia. New York Jets varasi Darnoldin NFL:n vuoden 2018 varaustilaisuuden ensimmäisellä kierroksella kolmantena pelaajana. Jets ja Darnold solmivat heinäkuussa 2018 nelivuotisen tulokassopimuksen, jonka kokonaisarvo oli 30,2 miljoonaa dollaria. Darnold kaupattiin kuitenkin huhtikuussa 2021 Carolina Panthersiin varausvuoroja vastaan. Darnold pelasi Jetsissä kolmen kauden aikana 38 ottelua, joissa heitti 8097 syöttöjaardia ja 45 touchdownia. Lisäksi hän heitti 39 syötönkatkoa.

Lähteet

Yhdysvaltalaiset amerikkalaisen jalkapallon pelaajat
Vuonna 1997 syntyneet
Elävät henkilöt
Teppo Vapaus

Teppo Vapaus, oikealta nimeltään Frank Leppänen, on suomalainen toimittaja ja muusikko. Hän on työskennellyt toimittajana YleX-radiokanavalla, Soundi-lehdessä ja perustamassaan Nälkä.fi-verkkolehdessä.

Vapaus toimitti ja juonsi YleX:llä Uuden musiikin rockshow -ohjelmaa vuodesta 2018. YleX ilmoitti heinäkuussa 2021, että ohjelma jää toistaiseksi tauolle. Ohjelmaan oli viitattu Instagramissa toimineen Punkstoo-tiliin liittyvissä keskusteluissa. Helsingin Sanomien tietojen mukaan keskustelut liittyivät ohjelman toimittajaan. Syyskuussa 2021 YleX ilmoitti, että Uuden musiikin rockshow loppuu ja että Vapaus vetäytyy ohjelmasta.

Vapaus on saanut yhdessä neljän muun Ylen musiikkitoimittajan kanssa Suomen Musiikintekijät ry:n myöntämän Pro Musiikintekijät -kun­niamaininnan suomalaisen kevyen musiikin hyväksi tekemästään työstä.

Vuonna 2012 ilmestyi Vapauden kirjoittama kirja Herra Ylpöstä.

Lähteet 

Suomalaiset radiotoimittajat
Tavara-arpa

Tavara-arpa r.y. on vuonna 1985 perustettu suomalainen aatteellinen rekisteröity yhdistys, jonka toimialaan kuuluu kasinoiden, rahapelien, vedonlyönnin ja monien järjestöjen arpajaistoiminnan käytännön organisointi Suomessa. Yhdistyksen toimintaa valvoo vuodesta 2010 poliisihallituksen arpajaishallinto. Alun perin valvonta kuului suoraan sisäasiainministeriölle ja sittemmin Etelä-Suomen lääninhallitukselle.

Lähteet 

Rahapelit 
Hyväntekeväisyys
Suomalaiset järjestöt
Daniel Jones (amerikkalaisen jalkapallon pelaaja)

Daniel Stephen Jones III (27. toukokuuta 1997, Charlotte, Pohjois-Carolina) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Jones edustaa New York Giantsia.

Jones pelasi yliopistotasolla vuodet 2015–2018 Dukessa. Vuonna 2015 hän ei pelannut otteluakaan, mutta vuosina 2016–2018 Jones pelasi yhteensä 36 ottelua, joissa heitti 8201 jaardia ja 52 touchdownia. New York Giants varasi Jonesin NFL:n vuoden 2019 varaustilaisuuden ensimmäisellä kierroksella kuudentena pelaajana. 

Jones ja Giants solmivat nelivuotisen tulokassopimuksen heinäkuussa 2019. Jones on pelannut Giantsissa (tilanne 21. syyskuuta 2021) 29 ottelua, joissa on heittänyt 6486 jaardia, on syöttänyt 37 touchdownia ja 22 syötönkatkoa. Lisäksi hän on itse juossut viisi touchdownia sekä rähmännyt pallon 30 kertaa, joista 18 kertaa siten, että vastustaja on saanut pallon.

Lähteet

Yhdysvaltalaiset amerikkalaisen jalkapallon pelaajat
Vuonna 1997 syntyneet
Elävät henkilöt
Mansfield Town FC

Mansfield Town Football Club on englantilainen jalkapalloseura Mansfieldistä, Nottinghamshirestä. Seura pelaa Englannin neljänneksi korkeimmalla sarjatasolla Kakkosliigassa. Seuran kotistadion on One Call Stadium, jonka kapasiteetti on 9 186 katsojaa. Seuran arvo on 3. 75 miljoonaa euroa.

Lähteet

Aiheesta muualla

Englantilaiset jalkapalloseurat
Vuonna 1897 perustetut urheiluseurat
Petri Roininen

Petri Tuomo Roininen (s. 1964) on Investors Housen toimitusjohtaja vuodesta 2015 ja Korjausliikkeen puheenjohtaja vuodesta 2021. Koulutukseltaan Roininen on diplomi-insinööri.

Lähteet 

Korjausliikkeen puheenjohtajat
Suomalaiset yritysjohtajat
Suomalaiset insinöörit
Elävät henkilöt
Vuonna 1964 syntyneet
Valtteri Karnaranta

Valtteri Karnaranta (s. 19. marraskuuta 2002 Oulu) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan vasen laitahyökkääjä.

Ura

Seuraura 
Karnaranta on Oulun Kärppien kasvatti. Hän toimi kaudella 2017–2018 seuran C-nuorten varakapteenina. Karnaranta jakoi tehoilla 24+28=52 koko C-nuorten SM-karsintojen pistepörssin kahdeksannen sijan TPS:n Niko Korpialhon kanssa. C-nuorten SM-sarjassa hän jakoi 13 osumallaan Kärppien sisäisen maalipörssin voiton Samu Tuomaalan kanssa. Karnaranta voitti kauden päätteeksi sarjan hopeaa ja hänet valittiin tähdistökentälliseen.

Kaudeksi 2018–2019 Karnaranta siirtyi yhdessä joukkuetoverinsa Rami Määtän kanssa Porin Ässien organisaatioon. Kaudella 2020–2021 hän oli Ässien U20-joukkueen paras pistemies ja syöttäjä tehoilla 18+25=43, joilla Karnaranta jakoi koko U20 SM-sarjan alku- ja runkosarjan yhteenlasketun pistepörssin seitsemännen sijan Jukureiden Kalle Matikaisen ja Tapparan Jere Henrikssonin kanssa. Kaudella 2021–2022 hän debytoi Ässien SM-liigajoukkueessa. Karnaranta teki liigadebyyttinsä runkosarjan neljännellä kierroksella 17. syyskuuta 2021 vieraissa Hämeenlinnan Pallokerhoa vastaan. Hänet merkittiin joukkueensa kolmosketjun vasempaan laitaan toisen debytantin, Feetu Knihdin sekä vasta toista liigaotteluaan pelanneen Jami Virtasen viereen. Karnaranta sai ottelussa jääaikaa 13.06 minuuttia ja hän keräsi teholukeman –1. Karnaranta pelasi SM-liigassa kauden aikana kaikkiaan 19 runkosarjaottelua tehden kaksi syöttöpistettä.

Huhtikuussa 2022 Karnaranta teki Ässien kanssa kaksivuotisen SM-liigasopimuksen.

Maajoukkueura 
Karnaranta pelasi alle 18-vuotiaiden Hlinka Gretzky Cupissa vuonna 2019. Hän pelasi myös World U-17 Hockey Challengessa vuonna 2018, jolloin Karnaranta voitti hopeaa. Yhteensä hän on pelannut 26 poikien maaottelua.

Muuta 
Karnarannan isoveli Veeti pelaa hyökkääjänä Suomi-sarjajoukkue Laser HT:ssä.

Valtteri Karnaranta on maininnut esikuvakseen Martin St. Louis'n.

Tilastot

Lähteet

Viitteet 

Suomalaiset jääkiekkoilijat
Ässien pelaajat
Vuonna 2002 syntyneet
Elävät henkilöt
Feetu Knihti

Feetu Knihti (s. 16. maaliskuuta 2003 Kiukainen) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä.

Ura

Seuraura 
Knihti aloitti jääkiekkoilun viisivuotiaana Panelian Raikkaassa. Hän siirtyi juniorina sittemmin Porin Ässiin. Knihti toimi kaudella 2018–2019 seuran C-nuorten varakapteenina. Kaudella 2021–2022 hän nousi Ässien U20-joukkueen kapteeniksi. Syyskuussa 2021 Knihti teki seuran kanssa kolmivuotisen SM-liigasopimuksen. Hän teki liigadebyyttinsä runkosarjan neljännellä kierroksella 17. syyskuuta 2021 vieraissa Hämeenlinnan Pallokerhoa vastaan. Knihti merkittiin Ässien kolmossentteriksi laidoilleen toinen debytantti, Valtteri Karnaranta sekä vasta toista liigaotteluaan pelannut Jami Virtanen. Hän sai ottelussa jääaikaa 11.23 minuuttia ja Knihti keräsi teholukeman –1. Liigauransa avausmaalin hän teki 12. helmikuuta 2022 Hämeenlinnan Pallokerhoa vastaan. Liigauransa toisen maalin Knihti teki 23. helmikuuta 2022 Pelicansia vastaan. Hän ratkaisi Ässille 3–2-voiton, kun jatkoaikaa oli pelattu vain neljä sekuntia. Knihdin osumasta tuli SM-liigan kaikkien aikojen nopein jatkoaikamaali. Edellinen ennätys oli seitsemän sekuntia, mikä oli aiemmin Tomáš Záborskýn (27. syyskuuta 2014) ja Patrick Davisin (6. helmikuuta 2016) hallussa. Kaikkiaan hän pelasi kauden aikana SM-liigassa 27 runkosarjaottelua tehopistein 2+4=6.

Maajoukkueura 
Knihti on pelannut viisi nuorten maaottelua.

Muuta 
Knihti on maininnut C-junioreissa pelatessaan suosikkipelaajikseen Patrick Kanen ja Mathew Barzalin. Hän on myöhemmin Liigassa pelatessaan maininnut esikuvakseen myös Elias Petterssonin.

Tilastot

Lähteet

Viitteet 

Suomalaiset jääkiekkoilijat
Ässien pelaajat
Vuonna 2003 syntyneet
Elävät henkilöt
Kalle Myllymaa

Kalle Myllymaa (s. 25. maaliskuuta 2002 Pori) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä, mutta Myllymaa osaa pelata myös laidassa.

Ura

Seuraura 
Myllymaa aloitti jääkiekkoilun 5-vuotiaana Porin Ässissä. Hän toimi kaudella 2017–2018 seuran C-nuorten kapteenina. Myllymaa oli tehoilla 9+8=17 joukkueen paras maalintekijä ja hän jakoi sisäisen pistepörssin voiton Thomas Hölsömäen kanssa. Myllymaa vahvisti myös Ässien B2-nuoria pudotuspeleissä, jotka päättyivät SM-hopeaan. Kaudella 2020–2021 hän nousi seuran U20-joukkueen kapteeniksi. Myllymaa oli joukkueen toiseksi paras pistemies Valtteri Karnarannan jälkeen tehoilla 14+24=38.

Kauden 2021–2022 kynnyksellä, syyskuussa 2021 Myllymaa teki Ässien kanssa kolmivuotisen SM-liigasopimuksen. Hän teki liigadebyyttinsä runkosarjan viidennellä kierroksella 18. syyskuuta 2021 Oulun Kärppiä vastaan. Myllymaa merkittiin Ässien kolmosketjun vasempaan laitaan toista liigaotteluaan pelanneen Feetu Knihdin ja kolmatta liigaotteluaan pelanneen Jami Virtasen viereen. Hän sai ottelussa jääaikaa 10.59 minuuttia ja Myllymaa keräsi teholukeman –1. Hän sai myös yhden kahden minuutin jäähyn koukkaamisesta. Liigauransa avausmaalin Myllymaa teki neljännessä ottelussaan 28. tammikuuta 2022 Saimaan Palloa vastaan. Hän teki Ässien 5–6-tappioon päättyneessä samassa ottelussa myös kolme syöttöpistettä. Markku Tähtinen valitsi Myllymaan ottelun Alumnien tähtien kakkostähdeksi. Hän pelasi SM-liigassa kauden aikana kaikkiaan 22 runkosarjaottelua tehopistein 2+5=7. Hän pelasi miesten pelejä myös kolmen ottelun verran lainalla Mestis-joukkue Kokkolan Hermeksessä tammikuussa 2022, kun Ässät lainasi sinne Myllymaan ja kuusi muuta nuorta pelaajaansa joukkueessa ilmenneiden koronavirustartuntojen myötä. Suurimman osan kaudestaan hän pelasi kuitenkin Ässien U20-joukkueessa. Myllymaa oli tehoilla 11+34=45 joukkueen paras syöttäjä ja toiseksi paras pistemies Leevi Viitalan jälkeen.

Maajoukkueura 
Myllymaa on pelannut kaksi nuorten ja viisi poikien maaottelua.

Muuta 
Myllymaa harrasti lapsena myös yleisurheilua. Hänen isänsä Jouni Myllymaa on toiminut Ässien junioripäällikkönä ja monivuotisena juniorivalmentajana.

Kalle Myllymaa on maininnut esikuvikseen Sidney Crosbyn ja Pavel Datsjukin.

Tilastot

Lähteet

Viitteet 

Suomalaiset jääkiekkoilijat
Ässien pelaajat
Vuonna 2002 syntyneet
Elävät henkilöt
Sininen talo (Etelä-Korea)

Sininen talo (, kirj. "sinitiilinen pavilionki") on Etelä-Korean presidentin virka-asunto. Nimitys Sininen talo tulee päärakennuksen kattoa peittävistä 150 000 sinisestä kattotiilestä. Nykyinen rakennus valmistui vuonna 1991.

Sininen talo on avoinna yleisölle kaikkina muina päivinä paitsi sunnuntaisin, maanantaisin ja julkisina vapaapäivinä. Sisäänpääsy ei maksa mitään ja vierailijoilla pitää olla henkilöllisyystodistus. Ulkomaalaisilta vaaditaan rekisteröityminen nettilomakkeen kautta etukäteen..

Lähteet 

Soulin rakennukset ja rakennelmat
Virka-asunnot
Negatiiviset Nuoret

Negatiiviset Nuoret on suomalainen yhtye, joka yhdistelee musiikissaan punkkia ja räppiä. Negatiiviset Nuoret on perustettu 2015 ja se aloitti uransa Rähinä Recordsin riveissä. Vuonna 2021 yhtye signasi Olli Antonion perustamalle Kreme Records levy-yhtiölle.

Jäsenet

Nykyiset jäsenet: 
 Olli Karejoki (laulu)
 Eetu Knuutila (laulu, kitara)
 Jonne Haapala (kitara)
 Aleksi Määttänen (basso)
 Juha Aalto (rummut)

Entiset jäsenet 
 Artturi Toivonen (laulu)

Diskografia

Albumit: 
 Negatiiviset Nuoret (2017)
 Negatiiviset Nuoret 2 (2022)

Singlet: 
 Mä Oon Niin Ruma (2016)
 Mutsi (2016) 
 Rakkaus On Pelkkää Painetta Palleissa (2016)
 Niinku Sut Omistaisin (2016)
 Kellokosken Prinsessa (2017)
 Taivaal (2018)
 Happoo (2018) 
 Huono Juhlissa / Lopunaikojen Laiha Irwin (2019)
 Roskaruokaa Ja Paskahuumorii (2021)
 Vaikea Elää (2021)
 Aurora kutsuu (2022)

Lähteet

Aiheesta muualla 
Facebook: Negatiiviset Nuoret

Suomalaiset yhtyeet
Kotkansiivet

Kotkansiivet (Matteuccia) on helmisaniaiskasvien (Onocleaceae) heimoon kuuluva pieni saniaissuku. Sukuun kuulunee kaksi tai kolme lajia. Suvun lajeista Suomessa ja Ruotsissa esiintyy vain yksi: kotkansiipi (Matteuccia struthiopteris).

Kotkansiivet ovat monivuotisia ja vankkoja saniaisia, joilla on suikertava juurakko. Lehdet ovat noin metrinpituisia ja kasvavat juurakosta ruusukkeena. Tavalliset lehdet ovat lyhytruotisia ja kahteen kertaan pariliuskaisia. Itiöpesäkelehdet kasvavat lehtiruusukkeen keskeltä ja ovat pitkäruotisia, yhteen kertaan pariliuskaisia sekä aluksi vihreitä, mutta myöhemmiten ruskeita.

Kotkansiipien (Matteuccia) suvun tieteellinen nimi viittaa 1800-luvulla eläneeseen italialaiseen professoriin Carlo Matteucciin.

Lajeja 
 Matteuccia intermedia
 Matteuccia struthiopteris – kotkansiipi

Lähteet

Aiheesta muualla 
 Laji.fi: Kotkansiivet (Matteuccia)
 Kasviatlas 2018: Kotkansiipien (Matteuccia) levinneisyys Suomessa
 Flora of China: Matteuccia 
 Flora of North America: Matteuccia 

Helmisaniaiskasvit
Nikita Krivokrasov

Nikita Sergejevitš Krivokrasov (; s. 23. joulukuuta 2000 Westminster, Colorado, Yhdysvallat) on venäläis-yhdysvaltalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan vasen laitahyökkääjä.

Ura 
Krivokrasov vietti pääosan juniorivuosistaan Yhdysvalloissa. Kaudella 2015–2016 hän pelasi Rocky Mountain Roughridersin 16U-joukkueessa, jonka jälkeen Krivokrasov teki syyskuussa 2016 varaamattomana pelaajana sopimuksen WHL-junioriliigan Prince Albert Raidersin kanssa. Koska hän täytti 16 vuotta vasta joulukuussa, Krivokrasov pelasi kauden 2016–2017 vielä suurimmaksi osaksi Roughridersin 16U-joukkueessa, jonka sisäisen piste- ja maalipörssin hän voitti tehoilla 14+18=32. Krivokrasov valittiin kauden päätteeksi NAPHL-juniorisarjan ensimmäiseeä tähdistökentälliseen. Hän pelasi loppukaudella Raidersissa kaksi WHL-ottelua. Varsinaisella tulokaskaudellaan 2017–2018 Krivokrasov pelasi siellä 34 runkosarjaottelua tehden kolme maalia ja seitsemän playoff-ottelua ilman tehopisteitä.

Lokakuussa 2018 Krivokrasov siirtyi varaamattomana pelaajana ns. tender-sopimuksella Yhdysvaltain USHL-junioriliigan Omaha Lancersiin. Marraskuussa seura kauppasi hänet NAHL-junioriliigan Corpus Christi IceRaysiin vaihdossa hyökkääjä Aleksi Peltoseen, jolle Krivokrasov teki varaamattomana pelaajana tilaa Lancersissa. Kaudeksi 2019–2020 hän palasi WHL:ään ja siirtyi Tri-City Americansiin. Marraskuussa 2019 seura kauppasi Krivokrasovin Prince George Cougarsiin vaihdossa kesän 2020 kahdeksannen kierroksen varausvuoroon. Kaudeksi 2020–2021 hän palasi jälleen varaamattomana pelaajana USHL:ään ja siirtyi Sioux City Musketeersin riveihin.

Kaudeksi 2021–2022 Krivokrasov siirtyi Mikkelin Jukureiden U20 SM-sarjajoukkueeseen. Hän kuitenkin liittyi myös seuran SM-liigajoukkueen harjoitusrinkiin. Joukkueen apuvalmentajaksi siirtyi Nikitan isä Sergei Krivokrasov. Jukureiden päävalmentaja Olli Jokisen mukaan Sergei ei alun perin halunnut poikaansa joukkueeseen, vaan Nikitan halusi Jokinen itse. Nikita Krivokrasov teki liigadebyyttinsä kauden 2021–2022 avauskierroksella 10. syyskuuta 2021 Kalevan Palloa vastaan. Hänet merkittiin Jukureiden nelosketjun vasempaan laitaan Anssi Löfmanin ja Markus Odenin viereen. Krivokrasov sai ottelussa jääaikaa 7.43 minuuttia. Hän pelasi SM-liigassa kauden aikana 13 runkosarjaottelua tehden yhden syöttöpisteen. Joulukuussa 2021 Jukurit lainasi Krivokrasovin kahden ottelun ajaksi Mestis-joukkue Iisalmen Peli-Karhuihin, jossa hän pelasi lopulta seitsemän ottelua tehopistein 1+1=2.

Muuta 
Krivokrasovin isä Sergei pelasi omalla urallaan hyökkääjänä pudotuspelit mukaan lukien yhteensä 471 NHL-ottelua ja hän kuului myös Venäjän olympiahopeaa voittaneeseen joukkueeseen Naganossa 1998. Sergei Krivokrasov toimi kaudella 2021–2022 Jukureiden SM-liigajoukkueen apuvalmentajana.

Tilastot

Lähteet

Viitteet 

Venäläiset jääkiekkoilijat
Yhdysvaltalaiset jääkiekkoilijat
Jukurien pelaajat
Vuonna 2000 syntyneet
Elävät henkilöt
Liikkalan rautatieasema

Liikkalan rautatieasema (lyh. Lik, ratakm 221+000) oli rautatieasema Liikalassa, Kouvolan kaupungissa. Asema oli jo puretun Inkeroinen–Hamina-radan varrella. Henkilöliikenne radalla loppui 1968 ja tavaraliikenne 1984 ja rata purettiin. Nykyään Liikkalan rautatieasemasta on muistomerkki sen entisen sijainnin lähettyvissä.

Lähteet
Melodifestivalen 2016

Melodifestivalen 2016 oli Ruotsissa 6. helmikuuta – 12. maaliskuuta 2016 järjestetty laulukilpailu, jossa valittiin Ruotsin edustaja Eurovision laulukilpailuun 2016. Kilpailun voitti Frans Jeppsson-Wall kappaleellaan "If I Were Sorry".

Kilpailun kulku

1. semifinaali
Ensimmäinen semifinaali kilpailtiin 6. helmikuuta Scandinaviumissa, Göteborgissa. Anna Bookin oli tarkoitus kilpailla semifinaalissa kappaleella Himmel för två, mutta kappale hylättiin, kun paljastui, että sen englanninkielinen versio oli kilpaillut jo Moldovan karsinnoissa 2014.

2. semifinaali
Toinen semifinaali kilpailtiin 13. helmikuuta Malmö Arenalla, Malmössä.

3. semifinaali
Kolmas semifinaali kilpailtiin 20. helmikuuta Himmelstalundshallenissa, Norrköpingssa.

4. semifinaali
Neljäs semifinaali kilpailtiin 27. helmikuuta Gavlerinken Arenalla, Gävlessä.

Toinen mahdollisuus
Toinen mahdollisuus -karsinta kilpailtiin 5. maaliskuuta Saab Arenalla, Linköpingissä.

Finaali
Finaali kilpailtiin 12. maaliskuuta Friends Arenalla, Tukholmassa.

Maakohtaiset raatiäänet

Lähteet
http://natfinals.50webs.com/10s_20s/Sweden2016.html

Eurovision laulukilpailu 2016
Ruotsi Eurovision laulukilpailussa
Melodifestivalen
Hunter Island

Hunter Island on saari, joka sijaitsee Hunter Islandin saariryhmässä Bassinsalmessa King Islandin ja Luoteis-Tasmanian välillä Australiassa. Saari sijaitsee lähellä Three Hummock Islandia, useita kilometrejä Tasmanian luoteisrannikolta. Saaren pinta-ala on 7730 hehtaaria. Saari toimii karjatilana ja saarella on maatila. Yksityisomistuksessa olevaa proomua käytetään kuljetukseen Smithtoniin Tasmanian pohjoisrannikolle. Saari on noin 25 kilometriä pitkä ja leveimmillään 6,5 kilometriä leveä. Itä-Intian rahtialus Phatisalam tuhoutui saarella vuonna 1821.

Hunter Islandin saariryhmä 

 Hunter Island
 Albatross Island
 Bears Island
 Bird Island
 Black Pyramid Rock
 Dugay Islet
 Edwards Islet
 Nares Rocks
 Penguin Islet
 South Black Rock
 Steep Island
 Stack Island
 Three Hummock Island

Linnut 
Saari on osa Hunter Islandin saariryhmän tärkeää lintualuetta, koska se sijaitsee kriittisesti uhanalaisen Tasmanianruohokaijan muuttoreitillä Lounais-Tasmanian ja Kaakkois-Australian välillä.

Lähteet 

Australian saaret
Miesten Superpesiksen kausi 2000

Miesten Superpesiksen kausi 2000 oli Suomen Pesäpalloliiton järjestämän pesäpallon korkeimman sarjatason Superpesiksen 11. kausi. Kausi alkoi 13. toukokuuta ja päättyi 9. syyskuuta 2000.

Suomen-mestaruuden voitti Kiteen Pallo, jolle mestaruus oli toinen peräkkäinen. Kitee kukisti loppuottelusarjassa 3–0 Sotkamon Jymyn. Pronssiottelusarjassa Oulun Lippo voitti Hyvinkään Tahkon 2–1. Kaikki karsintasarjaan joutuneet joukkueet taas onnistuivat säilyttämään paikkansa Superpesiksessä.

Joukkueet

Sarjajärjestelmä 
Runkosarjassa pelattiin kaksinkertainen sarja kaikkien joukkueiden kesken. Yhteensä runkosarjassa pelattiin 28 ottelua joukkuetta kohden. Kahdeksan parasta joukkuetta etenivät pudotuspeleihin ja neljä viimeistä Superpesiskarsintaan. Pudotuspelit pelattiin paras viidestä -järjestelmällä lukuun ottamatta pronssiotteluita, jotka pelattiin paras kolmesta -järjestelmällä.

Superpesiskarsinnassa runkosarjan neljä heikointa kohtasivat Ykköspesiksen neljä parasta joukkuetta. Karsintasarja pelattiin yksinkertaisena ja neljä parasta joukkuetta saivat oikeuden pelata Superpesiksessä kaudella 2001.

Runkosarja

Pudotuspelit 
Pudotuspelit pelattiin paras viidestä -periaatteella lukuun ottamatta pronssiotteluita, jotka pelattiin paras kolmesta -menetelmällä. Otteluparit muodostettiin runkosarjan sijoitusten perusteella. Kotietu oli runkosarjassa paremmin sijoittuneella joukkueella.

Turnauspuu

Puolivälierät

Välierät

Pronssiottelu

Loppuottelu

Superpesiskarsinta 
Superpesiskarsinnassa Superpesiksen runkosarjan neljä heikointa kohtasivat Ykköspesiksen neljä parasta joukkuetta yksinkertaisessa sarjassa. Karsintasarjan neljä parasta saivat oikeuden pelata Superpesistä kaudella 2001. Superpesiksen 11:ksi sijoittunut Loimaa ja Ykköspesiksen voittaja Järvenpää saivat sarjaan kolme hyvityspistettä. Vastaavasti Superpesiksen 12:ksi sijoittunut Kankaanpää ja Ykköspesiksen toiseksi sijoittunut Kuopio saivat kumpikin yhden hyvityspisteen.

Lopulliset sijoitukset

Voittajajoukkue 2000 
Kiteen Pallo -90 (2:nen mestaruus)
Pelinjohtaja: Pasi Varonen (2:nen)
Sami Ahola (2:nen)
Jukka Holttinen (2:nen)
Jarno Kaksonen (2:nen)
Saku Kapanen (2:nen)
Heikki Litmanen (2:nen)
Janne Monni (2:nen)
Sami Partanen (2:nen)
Petri Pennanen (1:nen)
Pasi Pirinen (2:nen)
Jukka Pöllänen (1:nen)
Tuomas Tervonen (2:nen)
Mikko Varonen (2:nen)
Vesa Varonen (2:nen)

Lähteet 

Pesäpallon SM-sarjakaudet
Vuoden 2000 pesäpallo
Lauttalampi

Lauttalampi voi tarkoittaa seuraavia:

 Lauttalampi, lampi Alavuden Sulkavankylässä
 Lauttalampi, lampi Hartolassa
 Lauttalampi, lampi Hirvensalmella
 Lauttalampi, lampi Ikaalisissa
 Lauttalampi, lampi Jyväskylässä lähellä Mutasen kylää
 Lauttalampi, lampi Jyväskylässä ja Petäjävedellä
 Lauttalampi, järvi Pudasjärvellä
 Lauttalampi, lampi Utajärvellä
 Lauttalampi, lampi Valkealassa.

Katso myös 

 Lauttalammit, neljä lampea Jämijärvellä
Viestijuoksun Suomen-mestaruuskilpailut 1950

Viestijuoksun Suomen-mestaruuskilpailut 1950 järjestettiin 16.–17. heinäkuuta Helsingissä Eläintarhan kentällä. Naisten SM-kisat, joissa 4x100 metrin oli myös mukana, kilpailtiin 13. elokuuta Valkeakoskella.

Kilpailuissa tapahtui miesten 4x1 500 metrillä järjestäjien toimesta virhe, sillä 2. ja 3. osuuden juoksijat juoksivat kierroksen liian vähän eli 1 100 metriä osuudekseen.

Yleisen sarjan mitalistit

Miehet

Naiset

Viitteet

Lähteet 

Viestijuoksun Suomen-mestaruuskilpailut
Helsingin urheilutapahtumat
Valkeakosken urheilu
Vuoden 1950 yleisurheilu
Markus Tervo

Markus Tervo on ammattitaikuri, Suomen Taikurit ry:n puheenjohtaja ja taikatapahtumien tuottaja. Hän on voittanut lukuisia taikurikilpailuja: Ravintolataikuuden Suomenmestaruuden 2018, Lähitaikuuden Solmu Mäkelä palkinnon ja alle 18 vuotiaiden Pohjoismaiden mestaruuden. Vuonna 2019 Tervo osallistui Talent Suomi -ohjelmaan, jossa hän ylsi semifinaaliin asti. Markus Tervo esiintyy One Man Show:llaan Uudenmaan yksityisjuhlissa.

Lähteet

Aiheesta muualla 
 
 
 

Suomalaiset taikurit
Syntymävuosi puuttuu
Elävät henkilöt
Origin (Omnium Gatherumin albumi)


Origin on Omnium Gatherumin yhdeksäs studioalbumi, joka julkaistiin 5. marraskuuta 2021.

Kappaleet

Arvostelut 
 Inferno: 
 Kaaoszine: 9½/10
 Metalliluola: 7+/10
 Soundi:

Lähteet 

Vuoden 2021 albumit
Omnium Gatherumin albumit
Arttu Valonen

Arttu Nestori Valonen (s. 4. maaliskuuta 2004 Helsinki) on suomalainen kilpapurjehtija, joka edustaa Marjaniemen purjehtijoita. Valosen toinen harrastus on uinti, jossa hän edustaa ORCA Helsinkiä. Uinnissa Valosen päälaji on rintauinti, ja siinä häntä valmentaa Tuomas Suomalainen. Valonen saavutti kesäkuussa 2018 kansallista mediahuomiota ystävänsä Sebastian Feodoroffin kanssa kaksikon purjehdittua ensimmäisinä maailmassa optimistijollilla Helsingistä Tallinnaan. Suomen E-jollaliitto nimesi Valosen "Vuoden nousijaksi" huhtikuussa 2021 julkaisemassaan bulletiinissa.

Lähteet 

Suomalaiset kilpapurjehtijat
Vuonna 2004 syntyneet
Elävät henkilöt
Olena

Olena on naisen etunimi. Se on Helena-nimen ukrainalainen variantti. Olenaa on käytetty etunimenä myös Skandinaviassa, mutta siellä sitä on pidetty Ole-miehennimen feminiinisenä vastineena.

Digi- ja väestötietoviraston mukaan Suomessa on vuoteen 2021 mennessä tilastoitu noin 1 430 Olena-nimistä naista. Heistä suurin osa on syntynyt 1980- tai 1990-luvulla.

Olenalla ei ole nimipäivää almanakassa.

Tunnettuja Olenoita
 Olena Antonova (s. 1972), ukrainalainen kiekonheittäjä ja olympiamitalisti
 Olena Borysenko (s. 1996), ukrainalainen jousiampuja
 Olena Hovorova (s. 1973), ukrainalainen kolmiloikkaaja ja olympiamitalisti
 Olena Kostevytš (s. 1985), ukrainalainen pistooliampuja ja olympiavoittaja
 Olena Krasovska (s. 1976), ukrainalainen pika-aitajuoksija ja olympiamitalisti
 Olena Kravatska (s. 1992), ukrainalainen säilämiekkailija ja olympiamitalisti
 Olena Krivonosova (s. 1972), ukrainalainen lentopalloilija
 Olena Pah’oltšyk (s. 1964), ukrainalainen kilpapurjehtija ja olympiamitalisti
 Olena Petrova (s. 1972), ukrainalainen ampumahiihtäjä ja olympiamitalisti
 Olena Pidhrušna (s. 1987), ukrainalainen ampumahiihtäjä ja olympiavoittaja
 Olena Ptšilka, oik. Olha Kosatš (1849–1930), ukrainalainen kirjailija ja toimittaja
 Olena Sadovnytša (s. 1967), ukrainalainen jousiampuja ja olympiamitalisti
 Olena Šuljak (s. 1976), ukrainalainen poliitikko
 Olena Tšebanu (s. 1981), ukrainalainen pikajuoksija
 Olena Tšerevatova (s. 1970), ukrainalainen ratameloja ja olympiamitalisti
 Olena Vasyleva (1899–1981), ukrainalainen kirjailija
 Olena Vitrytšenko (s. 1976), ukrainalainen rytminen voimistelija ja olympiamitalisti
 Olena Zelenska (s. 1978), Ukrainan presidentin Volodymyr Zelenskyin puoliso
 Olena Zubrylova (s. 1973), ukrainalaissyntyinen valkovenäläinen ampumahiihtäjä
 Olena Župina (s. 1973), ukrainalainen uimahyppääjä ja olympiamitalisti
 Olena Žyrko (s. 1968), ukrainalainen koripalloilija ja olympiavoittaja

Lähteet

Etunimet
Kangaspaju

Kangaspaju (Salix bebbiana) on pensasmainen pajulaji, joka voi joskus kasvaa pieneksi puuksi. Sen korkeus on puolesta kahteen metriä.

Ulkonäkö 
Kangaspajun haarat ovat harmaan punaruskeita ja tavallisesti lyhytkarvaisia. Vuosikasvaimet ovat aluksi tiheäkarvaisia, myöhemmin harvakarvaisia. Lehtien korvakkeet yleensä puuttuvat. Lehtilavan koko on 3–7 cm ja se on ehyt, sulkasuoninen, pyöreähkö–soikea–puikea, suippo- ja suorakärkinen, ylä- ja alapuolelta tiheään harmaakarvainen. Lehtilaita on ehyt tai niukasti hampainen. Lehdessä on 6–8 suoniparia. Kangaspaju on kaksikotinen, se kukkii lehtien puhjetessa. Suomessa kukinta-aika on kesäkuussa. Kukinto on kokonaisena variseva, lyhyt ja harsu norkko. Kukat sijaitsevat norkkosuomujen hangassa, pieniä, kehättömiä, mesinystyisiä. Norkkosuomut ovat vaaleanruskeita. Palhot ovat tyvestä karvaisia. Sikiäin on pitkäperäinen, karvainen, vartalo on lyhyt tai puuttuu, luotit uloskaartuvat. Hedelmä on kiiltävä ja lyhytkarvainen kota. Siemenet ovat pieniä, tyviosa on lenninhaiveninen.

Kangaspajua esiintyy Suomessa Lapissa ja Koillismaalla yleisenä, runsaimmin sitä tavataan Inarin korkeudella.
Se kasvaa kuivissa kangasmetsissä ja jokivarsien soraikoilla. Laji on läheinen ahopajun (Salix starkeana) kanssa, joka kasvaa Etelä-Suomessa yleisemmin kuin Pohjois-Suomessa.

Lähteet

Aiheesta muualla 
 Laji.fi: Kangaspaju (Salix bebbiana)

Pajut
Kotaladon rautatieasema

Kotaladon rautatieasema (, ratakm 133+666, vuoteen 1937 Ylikylä) oli rautatieliikennepaikka rantaradan varrella entisen Perniön kunnan alueella.

Lähteet 

Perniö
Varsinais-Suomen lakkautetut rautatieliikennepaikat
Jagello (dynastia)

Jagiełło-dynastia oli hallitsijasuku, joka hallitsi Liettuan suuriruhtinaskuntaa ja Puolaa, sekä ajoittain myös Unkari ja Böömiä 1300-luvulta 1500-luvulle. Dynastian perustaja oli Liettuan suuriruhtinas Jagello. Hän yhdisti Puolan ja Liettuan Puola-Liettuaksi mennessään naimisiin Puolan kuningatar Jadwigan kanssa. Dynastia oli yksi itäisen Keski-Euroopan mahtavimpia hallitsijasukuja 1400- ja 1500-luvuilla. Suvun aikoinaan hallitsemat alueet ovat nykyään jakautuneet kahdentoista valtion kesken.

Suku hallitsi monella kielialueella, ja siksi sen nimestä on useita versioita.

Suku oli vallassa Liettuassa vuosina 1377–1401 ja 1440–1572, Puolassa 1386–1572, Unkarissa 1440–1444 ja 1490–1526, ja Böömissä 1471–1526. Sen valta oli laajimmillaan Kasimir Jagiellonin kaudella 1440–1492.

Lähteet 

Gediminidit
Hallitsijasuvut
Unkarin hallitsijasuvut
Keskiaika
Torasjoki

Torasjoki on Kouvolassa entisen Valkealan kunnan alueella virtaava joki. Kymijoen vesistöön kuuluva noin 45 kilometrin pituinen Torasjoki saa alkunsa Tuohikotin itäpuolella sijaitsevalta Suurlähteensuolta ja laskee Lintukymiin. Torasjoen valuma-alueen pinta-ala on noin 220 km².

Sopasen kylässä joen ylittää vuonna 1909 valmistunut kolmiaukkoinen holvattu kivisilta, jonka on suunnitellut Sylvester Kaalinpää.

Lähteet 

Suomen joet
Kymijoen vesistö
Torasjoen valuma-alue
Diana (alue)

Diana on hallintoalue Madagaskarin pohjoisosassa. Alue rajoittuu idässä Savan ja etelässä Sofian alueeseen. Alueen pinta-ala on 19 266 km2 ja väkiluku oli 889 736 vuonna 2018. Alueen pääkaupunki on Antsiranana. Alue jakautuu viiteen piirikuntaan, Ambanja, Ambilobe, Antsiranana I, Antsiranana II ja Nosy Be.

Madagaskarin alueet